MUKANDA WAMOSI WAMUCHIMU 

IJINA DAWU 

KUTACHIKA 

1^ Hatachi Nzambi waleqeli nimawulu nimaseki. ^ Maseki adigi 
akadi nimwayawu, adiqi amukunkulu; hewulu denyirji hadigi 
mwidima. Spiritu yaNzambi wadiqi nakuhitahita * hewulu dameji. 

^ Nzambi wahosheli nindi, Muchi. Mucha nikucha to-o. * Nzambi 
wamweni kucha nindi kunawahi; Nzambi waambwili kucha namwidima. 
^ Nzambi watiimbili kucha nindi, Ifuku, mwidima wawutumbili nindi, 
Wufuku. Kwila nimelela, kwila nintetemena, ifuku dimu. 

^ Nzambi wahosheli nindi, Mukachi kameji mwikali luzwizu, Iwambuli 
meji nameji. "^ Nzambi welili luzwizu, waambwili meji, awa kwishina 
daluzwizu, awa kwiwulu daluzwizu; chila nikwila. ^ Nzambi watiimbili 
luzwizu ijina, nindi, Iwulu. Kwila nimelela, kwila nintetemena, ifuku 
damuchiyedi. 

^ Nzambi wahosheli nindi, Meji adi mwishina dewulu apompi kwawu 
kumu, hawuma hamwekani. Chila nikwila, ^^ Hana hawimia Nzambi 
watumbiluhu ijina, nindi, Maseki; kwapompeleli meji watumbiluku ijina, 
nindi, Majiya; Nzambi wamweni nindi chinawahi. ^^ Nzambi wahosheli 
nindi, Hamaseki hameni nimatahu, niyisakola yasor)ar)a mbutu, ninyi- 
tondu yasoqaqa nyikabu yikweti nyisoka yayu, iwu namwawu, iwu namwa- 
wu, hamaseki; chila nikwila. ^- Hamaseki hamena nimatahu niyisakola 
yasoqaga mbutu, iyi namwayu, iyi namwayu, ninyitondu yasoqaqa nyikabu 
yikweti nyisoka yayu, iwu namwawu, iwu namwawu. Nzambi wayimweni 
nindi yayiwahi. ^^ Kwila nimelela, kwila nintetemena, ifuku damuchisatu. 

" Nzambi wahosheli nindi, Haluzwizu Iwahewulu hekali yuma yaku- 
torjeka, kulonda kwambula nimwaana ni wufuku; yakekali niyayinjikijilu, 
niyayilaaka, niyamafuku, niyanyaka; ^^ yakekali yakutogeka haluzwizu 
Iwahewulu, yakatoqeki hanu hamaseki to-o; chila nikwila. ^® Nzambi 
welili yuma yamaneni yakutogeka yiyedi; chasweja kutoha chakekali 
mwanta wahamwaana, chakehaku chakekali mwanta waha wufuku; welili 
nitutumbwa nawa. ^ ^ Nzambi washili yumiyi haluzwizu Iwahewulu kulonda 
yakatorjekaga chejeji hamaseki to-o, ^^ yakekaU nawanta niwamwaana 
niwawufuku, nakwambula kucha namwidima. Nzambi wachimweni 
nindi chinawahi. ^^ Kwila nimelela, kwila nintetemena ifuku damu- 
chiwana. 

^^ Nzambi wahosheli nindi, mumeji mukumini dakulumbama yendu 
yayuma yendaga, yikweti wumi, niatujila atuukaga hewulu damaseki 
hejima hahita luzwizu Iwahewulu. ^^ Nzambi waleqeli anyama amaneni 
amumeji, niyiima yejima yendaqa yikweti wumi, yalumbama mumeji, 
hanyitundu, hanyitundu, niatujila akweti mpuula, hamutundu, hamu- 
tundu. Nzambi wachimweni nindi chinawahi. ^^ Nzambi wayikiswilili 
nkisu, nindi, Semununenu muvulega, inzeshenu mumeji amumajiya 
niatujila avulega hamaseki. ^^ Kwila nimelela, kwila nintetemena, ifuku 
damuchitanu. , 

2* Nzambi wahosheli nindi, Hamaseki hediki yuma yikweti wumi, 
hamutundu, hamutundu, niayimuna, niyuma yazalalaga, nianyama 
amumpata hamutundu, hamutundu; chila nikwila. ^^ Nzambi welili 
nianyama amumpata hamutundu, hamutundu, niayimuna hamutundu, 

* hela, butamena. 

hamutundu, niyuma yejima yazalalaqa hamaseki hamutundu, hamutimdu. 
Nzambi wachimweni nindi chinawahi. 

2« Nzambi wahosheli nindi, Twilenu muntu wudi neyi chitwekaletu, 
adifwani nanetu; akekali mwanta niwawanshi amukalurjalwiji, niwawatu- 
jila ahaluzwizu, niwawanyama, niweseki dejima^ niwayuma yazalalarja 
yikuzalaia hamaseki yejima. 

2' Nzambi yolega muntu neyi chekalayi yomweni, chochekalayi Nzambi 
dichi chamuleqeliyi; wayileqeli niiyala nimumbanda. ^^ Nzambi wayi- 
kiswiiili nkisu, Nzambi hakuyila nindi, Semununenu, muvulerja, muwa- 
nini heseki, mudovwahishi ; ikalenu anyanta niawanshi amwijiya, niawatu- 
jila ahaluzwizu, niayuma yayumi yejima yendaqa hamaseki. ^9 Nzambi 
wahosheli nindi, Talenu, nayinki yisakola yejima yasogarja mbutu yekala 
mwahita iseki dejima, ninyitondu yejima yikweti nyikabu yekala nanyisoka 
mukachi kayu; yakela kudya kwenu. ^^ Nianyama amumpata ejima, 
niatujila ahaluzwizu ejima, niyimia yazalalaqa hamaseki yejima yikweti 
wumi, nayinki nyitondu yituuta yejima yiikali kudya kwawu; chila nikwila. 
'^ Nzambi wamweni yuma yejima yeliliyi nindi yinawahi nankashi. 
Kwila nimelela, kwila nintetemena, ifuku damuchitanu nadimu. 

2 1 Nimawulu nimaseki ayimanishili ejima, niyuma yekalamu yejima. 
2 Hefuku damuchitanu nachiyedi Nzambi wakimiishili mudimu 
windi weliliyi; hefuku damuchitanu nachiyedi walekeli mudimu windi 
wejima weliliyi. ^ Nzambi wakiswilili ifuku damuchitanu nachiyedi 
nkisu, yodijilika nikudijilika; muloga hefuku odu hohalekeliyi mudimu 
windi wakuleqa wejima weliliyi. 

4 Jeniji diji nsarju jakuleqa nimawulu nimaseki hayileqeluwu, mwifuku 
deliliyi Yehova Nzambi nimaseki nimawulu. ^ Henohu hamaseki kanda 
dehi hekali nyitondu yamumpataku, niyisakola yamumpata kanda yibalu- 
kuku; muloqa Yehova Nzambi henohu kanda anokeshi nvula hamasekuku, 
hikwadigi nimuntu wakudima hesekuku; ® ilaga mbundu yadirji nakuka- 
kumuka hamaseki, nakuzowesha hejima hahita iseki. ' Yehova Nzambi 
wawumbili muntu nalunkugu Iwamaseki, woneni mumazulu indi muuya 
wawumi, muntu hakwikala mumi. « Yehova Nzambi watumbili itempa 
kumusela, muEdeni; mwomwashiliyi muntu wawumbiliyi. * Yehova 
Nzambi wabalwishili hamaseki nyitondu yejima yikweti lubanji kuyitala, 
yayiwahi nikuyidya; nimutondu wawumi mukachi ketempa, nimutondu 
wakwiluka nachu niyayiwahi niyatama. 

10 MuEdeni mwafumini kaloga kakutwala meji mwitempa; kwenoku 
kaambukili hikakwila tulorja tuwana. ^^ Kakusambila ijina dindi Pishoni, 
yowu wahita nakunyequmuka mpata yejima yaHavila, diku kwekala wuru; 
12 wuru wampata yina wawuwahi; kwekala nibedolachi nishohama. 
" Kaloga kamuchiyedi ijina dindi Gihoni, yovm wahita nakunyequmuka 
mpata yaKushi yejima. i* Kaloi3a kamuchisatu ijina dindi Hidekeli, 
yowu wahita ktunbadi yaAshuri yakumusela. Kalorja kamuchiwana diyi 
Yufurati. 

1^ Yehova Nzambi watweli muntu, yomusha nimwitempa daEdeni, 
nindi, Kadidimi, kadihembi chachiwahi. i« Yehova Nzambi wamulejeli 
muntu, nindi, Nyitondu yamwitempa yejima wnkudya tuhu; i' ilaga 
mutondu wakwiluka nachu niyayiwahi niyatama eyi bayi wakavddyaku; 
muloga ifuku diwakadya chalala wakafwa. 

18 Yehova Nzambi welili nindi, Hichinawahi iyala kushakama kanka 
winduku; nukumwilila nkwashi wamutelela. i» Yehova Nzambi wawu- 
mbili namaseki nianyama amumpata ejima, niatujila ahaluzwizu ejima, 
wayitweli nikudi muntu, atali mwakuyitumbayi majina; yunia yejima 
yikweti wumi majina ejima ayitumbiliyi muntu wowu majinawu. ^^ Muntu 
yoyitumba nikuyitumba majina, niayimuna ejima, niatujila ahaluzwizu, 

nianyama amumpata ejima; ilaria hikwamwekeni nkwashi yamuntu wamu- 
telelaku. -^ Yehova Nzambi wamukamikili muntu tulu twatweni, waka- 
mini tulu; hakumunona lubavu Iwindi lumuj yowayakeshamu nicherji 
musunyi mulwadigi, la-a; ^^ lubavu olu Iwafumishiliyi Yehova Nzambi 
mudi muntu waturjili nachu mumbanda, hakumutwala nikudi miintu. 
23 Kuchinka muntu nindi, Iwu neli dehi ifwaha dami, neli dehi mujimba 
wami; akamutena nawu mumbanda, nanichi chanamufumishiyi mudi 
iyala. -* Dichi chakushiyilayi iyala nitata yindi nimama yindi nakumu- 
kakela igodindi; niwena akela mujimba wumu. -^ Mv^ayedi wawu 
adirji nzekesi, nimuntu nirjodindi, hiyatiyili nsonyuku. 

3^ Hakwila kapela diyi wadirji wasweja kubabala hadi anyama 
amumpata ejima eliliyi Yehova. Yena hakumwihula mumbanda, 
nindi, Chalala Nzambi nahoshi nindi, Nyitondu yejima yamwitempa 
bayi mwakayidyaku, tahindi? ^ Mumbanda hakumwila kapela, nindi, 
Nyikabu yanyitondu yamwitempa tukutwesha kudya tuhu, ^ hakwinza 
nyikabu yamutondu wekala mukachi ketempa, Nzambi nahoshi nindi, 
Bayi mwakayidyaku, heia kukwataku nehi, mwakenda kafwa. * Kapela 
hakumwila mumbanda, nindi, Chalala, himwakafwaku; ^ muloqa Nzambi 
neluki nindi ifuku dimukudya, mesu enu akatona, mwakekala neyi chadiyi 
Nzambi, mwakeluka niyayiwahi niyatama. ^ Mumbanda chamweniyi 
mutondu wunawahi wakudya, kuwutala wakutiyisha kuwaha, mutondu 
owu wunawahi dehi wakuheta nachu maana, hakukumunaku ninyikabu, 
hakudya, yomwinkaku ninfumwindi adirjiyi nindi, niyena hakudya. 
' Mesu awu mwayedi wawu atona nikutona, eluka nikwiluka nawu tudi 
nzekesi; hiyakuchima mafu achikuyu, atuqi yuma yakuvwala. 

8 ChidawundiH itagwa, atiyili izu daYehova Nzambi, owu wukwenda 
mwitempa owu, iyala namumbanda hiyakubatama kumesu aYehova Nzambi 
mukachi kanyitondu yamwitempa. « Yehova Nzambi hakumutambika 
iyala, nindi, Wudi kudihi? ^^ Kutiya yena nindi, Natiyi izu deyi mwitempa, 
natiyi woma, muloqa nidi nzekesi, nibatama nikubatama. " Nzambi 
nindi, Indi wakulejeU nindi wudi nzekesi hinyi? Wadya dehi mutondu 
wunakulekesheU nami bayi wakadyaku, tahindi? ^^ Kuchinka iyala 
nindi, Mumbanda wanyinkeli kushakama nindi diyi wanyinkahu wena 
mutondu owu, hinukudya. 

13 Yehova Nzambi hakumwila mumbanda, nindi, Ichi chuma chiwuneli 
hichumanyi? Mimibanda nindi, Kapela diyi wandimba dichi nadya. 

1* Yehova Nzambi hakumwila kapela, nindi, ChiwuneU chumichi, 
mukachi kawayimima ejima, nimukachi kawanyama amumpata ejima, eyi 
anakushirji tu-u; wakendela mwivimiu deyi, wakadyaga lunkuqu mafuku 
ejima wuchidi mimii. ^^ Nukusha nkunyi mukachi keyeyi namumbanda, 
nimukachi kawanyaneyi nawanyanindi ; akakuchika kumutu, nineyi waka- 
muchika kukatutu. ^^ Hakumwila mumbanda, nindi, Nakakuvulishila 
nankashi yihurju yiwakamona, nikubaaba kuwakabaabaqa mavumu eyi; 
wakavwalarja anyana nakukabakana hohu; wakata muchima hadi nfumweyi, 
diyi wakela mwanta weyi. 

^' Hakumwila Adama, nindi, Chiwunatiyi mwizu dar)odeyi nakudya 
mutondu wunakulekesheli nami bayi wuwidyaku, iseki anadishiijili dehi 
hamujimba weyi; mafuku ejima wuchidi wamumi wakadyaga chakuka- 
bakana hohu; ^^ dakakusoqelarja ninyiga ninyisonsonyi; wakadyaqa 
yisakola yamumaha; " kudya yakudya chirja wunasulwili kumesu eyi, 
nichiwamba kafunta cherji mimiaseki; mulorja dihu hakufumishiluwu; 
muloga eyi wulunkurju, nochu wakafunta cheqi mwomulunkuqu. 

3» Iyala wamutumbili irjodindi ijina dindi, nindi, Evu, mulorja diyi 
mama yawakwakuhanda ejima. ^i Yehova Nzambi wayitugilili Adama 
naqodindi yikovwelu yayitembi, hakuyivwika. 

22 Yehova Nzambi welili nindi, lyala neli neyi chitwekaletu, weluka 
dehi nikuwaha nikutama; wakenza kolola chikasa chindi, atambuli muto- 
ndu wawumi, adyi, ahandi haya nyaka. 23 Dichi Yehova Nzambi wamwi- 
lili nindi, Fumaku mwitempa daEdeni wakadimi heseki hakufumishiluwu. 
2* Nochu wamutemwinumu iyala. Kwitempa daEdeni, mbadi yadu yamu- 
sela, hakwimikaku akerubi nimularju wakesi wampoku yakabali wenda 
wubalumuka niniku niniku, kulonda kuhembarja njila yamutondu wawumi. 

